ddrg/super_eurlex huggingface dataset:
(6)

Otsuse 2005/393/EÜ artiklis 4 on praegu sätestatud, et loomade riigisisese veo puhul kitsendustega tsoonist koheseks tapmiseks samas liikmesriigis võib pädev asutus teha väljaviimiskeelust erandi juhul, kui iga juhtumi puhul tehakse riskianalüüs ja on täidetud teatavad tingimused. Siiski ei nähta selle sättega praegu ette, et väljaviimiskeelu erandid peavad olema seotud riskianalüüsi soodsa tulemusega. On asjakohane ja läbipaistvuse seisukohalt õigem nõuda, et sellised erandid tuleb teha pärast riskianalüüsi, mille tulemus on soodne.
(2)

Kristallklaasi on edukalt kasutatud elektri- ja elektroonikaseadmete kaunistamiseks. Kuna nõukogu 15. detsembri 1969. aasta direktiiviga 69/493/EMÜ (kristallklaasi käsitlevate liikmesriikide õigusaktide ühtlustamise kohta) (2) on ette nähtud kristallklaasis sisalduva plii kogus ning plii asendamine kristallklaasis on seetõttu tehniliselt võimatu, siis on selle direktiiviga hõlmatud ohtlike ainete kasutamine kõnealustes konkreetsetes materjalides ja komponentides endiselt vältimatu. Seega peaks nende materjalide ja komponentide suhtes kehtima erand kõnealusest keelust.
(2)

Teatavate pliid ja kaadmiumi sisaldavate materjalide ja osade suhtes peaks kehtima erand kõnealusest keelust, kuna nende ohtlike ainete kasutamine kõnealustes konkreetsetes materjalides ja osades on endiselt vältimatu või kuna asendamise negatiivne mõju keskkonnale, tervisele või tarbijaohutusele on tõenäoliselt suurem kui sellest keskkonnale, tervisele või tarbijaohutusele tekkiv kasu. Käesoleva otsuse lisas loetletud erandid määratakse tehniliste ekspertide poolt läbi viidud läbivaatuse tulemuste alusel, võttes arvesse uuringutest, sidusrühmadelt ja muudest teaduslikest/tehnilistest allikatest kättesaadavat tõendusmaterjali. Selle läbivaatluse põhjal jõuti järeldusele, et nende ainete kõrvaldamine või asendamine on ikka veel tehniliselt või teaduslikult võimatu.
(2)

Teatavate kuuevalentset kroomi sisaldavate materjalide ja komponentide suhtes peaks kehtima erand kõnealusest keelust, kuna nende ohtlike ainete kasutamine kõnealustes konkreetsetes materjalides ja komponentides on endiselt vältimatu või kuna asendamise negatiivne mõju keskkonnale, tervisele või tarbijaohutusele on tõenäoliselt suurem kui sellest keskkonnale, tervisele või tarbijaohutusele tekkiv kasu. Erand määratakse tehniliste ekspertide poolt läbi viidud läbivaatuse tulemuste alusel, võttes arvesse uuringutest, sidusrühmadelt ja muudest teaduslikest/tehnilistest allikatest kättesaadavat tõendusmaterjali. Selle läbivaatluse põhjal jõuti järeldusele, et selle aine kõrvaldamine või asendamine on ikka veel tehniliselt või teaduslikult võimatu kuni 1. juulini 2007. Direktiiviga 2000/53/EÜ kasutuselt kõrvaldatud sõidukite kohta on ette nähtud sarnane erand.
(5)

Nende tingimuste täitmiseks teevad piimasektori toidukäitlejad enne piima turule viimist kiiranalüüse. Nende analüüside eesmärk on tuvastada antibiootiliste ainete jääke ning need analüüsid on koostatud nii, et need annaksid andmiseks jääkide piirnormi lähedase koguse korral positiivse tulemuse, kuid nendega ei tuvastata esinevate jääkide täpset kogust. Sellistel tingimustel saab vaid antibiootiliste ainete jääkide tuvastamist ja nende koguse määramist võimaldava analüüsiga teha kindlaks seda, et piirnorme ei ole ületatud. Kui sellist kinnitavat analüüsi ei ole tehtud, loetakse kiiranalüüsil positiivse tulemuse andnud piim ohtlikuks.
(7)

Küpros ja Itaalia on teatanud, et lõpule on viidud teatavad otsusega 2003/634/EÜ heaks kiidetud kavad. Küprose esitatud dokumentidest ilmneb, et kõik riigi territooriumi mandrialad vastavad heakskiidetud vööndi nõuetele; need tuleks seega lisada heakskiidetud vööndite loetellu. Itaalia esitatud dokumentidest ilmneb, et üks selle riigi territooriumil asuv kalakasvandus vastab heakskiitmata vööndis asuva heakskiidetud kasvanduse nõuetele – see tuleks lisada heakskiitmata vööndites asuvate heakskiidetud kasvanduste loetellu.
Meetod 1 – Mehhaaniline kinnitus tugikarkassi külge Kipsplaadid või (mitmekihiliste tarindite puhul) vähemalt välimine kipsplaadikiht kinnitatakse mehhaaniliselt metallist tugikarkassile (koosneb standardis EN 14195 nimetatud osadest) või puidust tugikarkassile (vastab standarditele EN 336 ja EN 1995-1-1). Kui karkassi tugielemendid paiknevad ainult ühes suunas, ei või suurim vahekaugus tugielementide vahel ületada 50 kipsplaadi paksust. Kui tugielemendid paiknevad karkassis kahes suunas, ei või suurim vahekaugus tugielementide vahel mõlemas suunas ületada 100 kipsplaadi paksust. Mehhaaniliseks kinnituseks kasutatakse kruvisid, klambreid või naelu, mis kinnitatakse ühtlaselt läbi kipsplaadi karkassi külge kuni 300-millimeetriste vahedega piki tugielemendi pikitelge. Kipsplaatide taga võib olla õhuruum või isolatsioonitoode. Substraat võib olla: a) mis tahes puidupõhine toode, mille tihedus on vähemalt 400 kg/m3, või mis tahes klassi A2-sl, d0 toode kipsplaatide puhul, mille nimipaksus on vähemalt 6,5 ja alla 9,5 mm ning tihedus vähemalt 800 kg/m3; b) mis tahes puidupõhine toode, mille tihedus on vähemalt 400 kg/m3, või mis tahes klassi A2-s1, d0 toode kipsplaatide puhul, mille nimipaksus on vähemalt 9,5 mm ning tihedus vähemalt 600 kg/m3; c) mis tahes substraat vähemalt klassist E-d2 kipsplaatide puhul, mille nimipaksus on vähemalt 9,5 mm ja tihedus vähemalt 600 kg/m3. Kõrvuti asetsevate kipsplaatide vahele jääva vuugi laius on kõige rohkem 4 mm. Selline nõue kehtib mis tahes vuukide kohta, sõltumata sellest, kas vuugid toestatakse tugielemendiga või mitte ja kas vuugid täidetakse vuugiseguga või mitte. Punktides a ja b märgitud juhtudel täidetakse iga kõrvuti asetsevate plaatide vaheline vuuk, mida ei toestata tugielemendiga ja mille laius on suurem kui 1 mm, vuugiseguga, nagu on ette nähtud standardis EN 13963 (muud vuugid võivad jääda täitmata). Punktis c märgitud juhul täidetakse kõrvuti asetsevate kipsplaatide vahelised vuugid vuugiseguga, nagu on ette nähtud standardis EN 13963.
(3)

Otsuse 2005/359/EÜ artikli 3 lõikes 1 on sätestatud lossimine ainult nendes sadamates, mis on loeteltud nimetatud otsuse II lisas. On asjakohane lisada II lisa loetelusse Riia ja Koperi sadamad vastavalt Läti ja Sloveenia taotlustele ja kustutada II lisa loetelust Lauterborgi sadam vastavalt Prantsusmaa taotlusele pärast konsulteerimist teiste liikmesriikidega, nagu on sätestatud eespool nimetatud otsuse artikli 3 lõikes 2.
(3)

Egiptus on esitanud kõnealuste leidude põhjuste kohta aruande. Nimetatud aruandes esitatakse üksikasjalikult Egiptuse võetud edasised rangemad meetmed nimetatud “kahjurivabade piirkondade” ja leidudega seotud eksportijate suhtes. Teatavad piirkonnad on kõrvaldatud impordihooaja 2006/2007 “kahjurivabade piirkondade” loetelust. Kahte asjaomast eksportijat on ametlikult hoiatatud ja ühel eksportijal on keelatud eksportida hooajal 2006/2007.
(3)

Kõnealusele lepingule on ühenduse nimel alla kirjutatud, eeldusel et see sõlmitakse hilisemal kuupäeval.
(3)

Vastavalt algmääruse artikli 14 lõikele 4 võib dumpinguvastaseid meetmeid ühenduse huvides peatada põhjusel, et turutingimused on ajutiselt sedavõrd muutunud, et kahju taastekkimine meetme peatamise tagajärjel on vähetõenäoline, ja tingimusel, et ühenduse vastavale tootmisharule on antud võimalus märkusi esitada ja neid märkusi on ka arvesse võetud. Vastavalt artikli 14 lõikele 4 võib vaatlusalused dumpinguvastased meetmed igal ajal ennistada, kui peatamise põhjus enam ei kehti.
c)

artiklite 1 ja 3 kohta “Ilma et see piiraks Euroopa Liidu lepingu artikli 22 lõike 2 kohaldamist, milles sätestatakse, et kiiret otsustamist nõudvate küsimuste puhul võib erakorralise nõukogu istungi kokku kutsuda väga lühikese aja jooksul, on nõukogu teadlik, et ühise välis- ja julgeolekupoliitikaga seotud küsimusi tuleb käsitleda kiiresti ja tõhusalt. Artiklis 3 ette nähtud toimingud ei takista selle nõude järgimist.”
(6)

Töörühmas osalejate jaoks tuleks ette näha teabe avaldamise eeskirjad, ilma et see piiraks komisjoni turvaeeskirju, mis on sätestatud komisjoni otsuse 2001/844/EÜ, ESTÜ, Euratom lisas (3).
(6)

Vastavalt direktiivile on Kreeka, kellele on otsusega 2000/185/EÜ juba antud luba kohaldada vähendatud maksumäära kahes K lisas toodud rühmas, esitanud uue taotluse, mille eesmärk on laiendada tema eelmise loa kohaldamisala. Kreekale tuleks seetõttu anda uus luba vähendatud maksumäära kohaldamiseks vastavalt uuele taotlusele.
(3)

Võttes arvesse, et Euroopa standardimisel on kasutoov roll ühenduse õigusaktide ja poliitika elluviimise toetamisel, on vaja, et ühendus panustaks Euroopa standardimise rahastamisse. Ühelt poolt aitab Euroopa standardimine kaasa siseturu toimimisele ja ühtlustamisele, eelkõige tänu nn uue lähenemisviisi direktiividele tervishoiu-, julgeoleku-, keskkonnakaitse ja tarbijakaitse sektoris või näiteks koostalitlusvõime tagamisele transpordivaldkonnas. Teiselt poolt aitab Euroopa standardimine parandada ettevõtete konkurentsivõimet, hõlbustades eelkõige kaupade ja teenuste vaba liikumist, võrkude koostalitlusvõimet, kommunikatsiooni, tehnoloogilisi arendusi ja uuendusi infotehnoloogia valdkonnas. Seepärast peaks käesolev otsus käsitlema ka infotehnoloogia ja telekommunikatsiooni valdkonna standardimist, mida eelkõige reguleerib nõukogu 22. detsembri 1986. aasta otsus 87/95/EMÜ standardimise kohta infotehnoloogia ja telekommunikatsiooni valdkonnas (5).
(3)

Uued epidemioloogilised uuringud on näidanud, et mitmed direktiivi 95/70/EÜ D lisas loetletud haigused on kas molluskite kasvatusega tegelevas ühenduse tootmisharus laialt levinud või siis ei ole neil märkimisväärset mõju.
(7)

Selleks, et vältida sigade klassikalise katku levimist ühenduse teistesse piirkondadesse, tuleks käesoleva otsusega keelata värske sealiha ning sealihast koosnevate või seda sisaldavate lihavalmististe ja -toodete lähetamine Rumeeniast. Kõnealune sealiha ja sealihatooted ja –valmistised tuleks märgistada eritähistega, mis peaks olema sellised, et neid ei saaks ajada segi Euroopa Parlamendi ja nõukogu 29. aprilli 2004. aasta määruse (EÜ) nr 854/2004 (millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks) (4) I lisa III peatükis ette nähtud sealiha tervisemärgiga ega Euroopa Parlamendi ja nõukogu 29. aprilli 2004. aasta määrusega (EÜ) nr 853/2004 (millega sätestatakse loomset päritolu toidu hügieeni erieeskirjad) (5) ette nähtud eraldusmärgisega. Selliseid sealihast koosnevaid või seda sisaldavaid lihavalmistisi ja -tooteid, mida on töödeldud nii, et sigade klassikalise katku viirus on hävinud, peaks siiski saama teistesse liikmesriikidesse lähetada.
2.13.

Võimetuse korral täita võimsuse jaotamisega seotud kohustusi kannavad finantstagajärgi need, kes on sellise olukorra eest vastutavad. Kui turuosalised ei suuda kasutada võimsust, mille kasutamiseks nad on võtnud kohustuse või kui nad on otsese enampakkumise teel omandatud võimsuse puhul võimetud sellega järelturul kauplema või seda õigeaegselt tagastama, kaotavad nad õiguse sellele võimsusele ning maksavad kulusid kajastava tasu. Kõik kulusid kajastavad tasud võimsuse kasutamata jätmise eest peavad olema põhjendatud ja proportsionaalsed. Kui põhivõrguettevõtja ei täida oma kohustusi, peab ta turuosalisele samamoodi kompenseerima võimsusõiguste kaotuse. Sellest tulenevaid kahjusid sellisel juhul arvesse ei võeta. Peamised põhimõtted ja meetodid, mida kasutatakse kohustuste täitmise võimetusest tuleneva vastutuse kindlaksmääramiseks, sätestatakse eelnevalt finantstagajärgede suhtes ning riiklik reguleeriv asutus või asjaomased riiklikud reguleerivad asutused peavad need läbi vaatama.
(2)

Kultuurisündmuse “Euroopa kultuuripealinn” kuni 2004. aastani saavutatud tulemuste uurimine näitas, et sündmusel on positiivne mõju, kui arvestada massiteabevahendite vastukaja, kultuuri ja turismi arengut ning linnaelanike arusaamist nende linna valimise tähtsusest; meedet on siiski vaja parandada, eelkõige pidades silmas selle pikaajalist mõju kõnealuse linna ja piirkonna kultuurilisele arengule.
(1)

Euroopa Parlamendi ja nõukogu 22. septembri 2003. aasta määruse (EÜ) nr 1829/2003 (geneetiliselt muundatud toidu ja sööda kohta) (2) artikli 4 lõikes 2 ja artikli 16 lõikes 2 on sätestatud, et geneetiliselt muundatud toitu ega sööta ei tohi viia ühenduse turule, kui selle jaoks ei ole vastavalt nimetatud määrusele antud luba. Sama määruse artikli 4 lõikes 3 ja artikli 16 lõikes 3 on sätestatud, et geneetiliselt muundatud toidu ja sööda jaoks ei või anda luba, kui ei ole asjakohaselt ja piisavalt tõendatud, et kõnealune toit või sööt ei avalda kahjulikku mõju inimeste või loomade tervisele ega keskkonnale, ei eksita tarbijaid ega kasutajaid ja ei erine asendatavast toidust või söödast niisugusel määral, et selle tavapärane tarbimine võiks põhjustada inimestele või loomadele toitainevaegust.
(3)

UNMIK on selle loomisest saadik andnud olulisi pädevusvaldkondi üle omavalitsuse ajutistele institutsioonidele. Eelkõige on vastutus eelarve eest antud UNMIKilt üle omavalitsuse ajutiste institutsioonide raames tegutsevale majandus- ja rahandusministeeriumile, nii et eelarve heakskiitmise lõplik õigus on endiselt ÜRO peasekretäri eriesindajal.
(6)

6. novembril 2006 teatas Itaalia komisjonile, et esimest korda on avastatud 1. serotüübi viiruse levik Cagliari provintsis Sardiinia piirkonnas, mis juba asub kitsendustega tsoonis C. Neid uusi avastusi arvestades on asjakohane lisada uus kitsendustega tsoon, mis hõlmab nakatunud piirkonda.
(7)

30. jaanuari 2006. aasta avalduses leidis nõukogu, et Perikles on mitmeaastase olemusega ja et seda tuleb pikendada kuni aastani 2011. Seepärast kutsus nõukogu komisjoni üles esitama ettepaneku programmi pikendamiseks 2007. aastal algavaks ajavahemikuks niipea, kui kokkulepe 2007.–2013. aasta finantsraamistiku kohta on saavutatud.
6.1.

Kirjeldada heite tõendamise raamistikku, eriti pädevate asutuste ja muude tõendajate rolli ja teises riigis juba akrediteeritud tõendajatele kehtestatud mis tahes erinõudeid. Esitada dokumendid, mis kehtestavad tõendajatele tõendamiskriteeriumid ja vajaduse korral akrediteeritud tõendajatele antavad tõendamisjuhised ja dokumendid, mis kehtestavad tõendajatele järelevalve- ja kvaliteedi tagamise mehhanismid. Sellele küsimusele vastates kasutada allpool esitatud tabelit. Vajadusel lisada täiendavaid ridu. Millised järgmistest väidetest kehtivad teie riigi puhul (vajadusel lisada selgitav tekst)? Sõltumatuid tõendajaid võib akrediteerida vastavalt riigisisestele kriteeriumidele (kui see on nii, siis esitada asjaomased dokumendid või internetilink) Jah/ei Riigisisene tõendamisjuhis välja töötatud (kui see on nii, siis esitada asjaomased dokumendid või internetilink) Jah/ei Kas riigisisesed tõendamiseeskirjad ja -kord põhineb EN 45011-l ja EA 6/01-l (10) Jah/ei Tõendajad on kohustatud andma soovitusi käitiste seire parendamiseks Jah/ei Pädeval asutusel või muul asutusel on õigus kontrollida tõendatud heitearuandeid Jah/ei Pädeval asutusel või muul asutusel on õigus kohandada tõendatud aruannet, kui ta peab seda mitterahuldavaks Jah/ei Pädev asutus või muu asutus teostab järelevalvet tõendajate üle (kaasa arvatud pistelised kontrollid, koolitus, kvaliteedi tagamise ja kvaliteedi kontrolli kord) Jah/ei Pädeval asutusel on õigus määrata käitisele tõendaja Jah/ei Teises liikmesriigis akrediteeritud tõendajad peavad läbima teise akrediteerimisprotsessi — Ei — Ei, ainult formaalsed nõuded (registreerimine jne) — Ei – teises liikmesriigis, kus kohaldatakse samasuguseid kriteeriumeid — Jah, lihtsustatud nõuded — Jah, nõutav on täielik akrediteerimine (kui see on nii, siis põhjendada lühidalt) Teises liikmesriigis akrediteeritud tõendajate puhul nõutavad teadmised keelest ja/või riigisisestest seadustest/määrustest Jah/ei Teises liikmesriigis akrediteeritud tõendajate jaoks spetsiaalne kvaliteedi tagamise ja kvaliteedi kontrolli kord pädevas asutuses kehtestatud Jah/ei Muu (täpsustada):
(3)

Käesolev otsus piirdub RFID-süsteemidega, milles tuvastatavate esemete külge kinnitatud seadmetel puudub raadioedastuseks vajalik autonoomne energiaallikas ning mis taaskasutavad edastuseks pelgalt lugemisseadmetelt neile kiiratud energiat. Seega on nende võime teiste spektrite kasutajate segamiseks tavaliselt piiratud. Seepärast võivad sellised seadmed kahjulikke häireid põhjustamata jagada sagedusribasid muude teenustega, mis kas nõuavad või ei nõua loa olemasolu, ning võivad eksisteerida koos muude lähitoimeseadmetega. Seetõttu ei tohiks nende kasutamisel nõuda individuaalse loa väljastamist vastavalt Euroopa Parlamenti ja nõukogu loadirektiivile 2002/20/EÜ. (2) Lisaks on Rahvusvahelise Telekommunikatsiooniliidu raadioeeskirjades määratletud raadiosideteenustel selliste RFID-seadmete suhtes eelisõigus, nimetatud raadiosideteenustelt ei nõuta RFID-seadmete kaitsmise tagamist häirete eest ning RFID-süsteemid ei põhjusta neile häireid. Kuna RFID-seadmete kasutajatele ei saa tagada kaitset häirete eest, on RFID-seadmete valmistajate kohustus kaitsta nimetatud seadmeid raadiosideteenuste ning muude ühenduses või riiklikul tasandil kohaldatavate määruste kohaselt töötavate lähitoimeseadmete kahjulike häirete eest. Vastavalt Euroopa Parlamendi ja nõukogu 9. märtsi 1999. aasta direktiivile 1999/5/EÜ raadioseadmete ja telekommunikatsioonivõrgu lõppseadmete ning nende nõuetekohasuse vastastikuse tunnustamise kohta (3) (R&TTE direktiiv) peaksid valmistajad tagama, et RFID-seadmed kasutaksid tõhusalt raadiosageduse spektrit, et vältida kahjulikke häireid teistele lähitoimeseadmetele.
(8)

Lisaks on asjakohane sätestada käesolevas otsuses värske sealiha ning sealihast koosnevate või seda sisaldavate lihavalmististe ja -toodete Bulgaariast lähetamise keeld, et tõkestada sigade klassikalise katku levikut teistesse ühenduse piirkondadesse. Selline sealiha ning sellised sealihatooted ja -valmistised tuleks tähistada erimärgistusega, mida pole võimalik segi ajada Euroopa Parlamendi ja nõukogu 29. aprilli 2004. aasta määruses (EÜ) nr 854/2004 (millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks) (5) ettenähtud sealiha tervisemärkidega ega Euroopa Parlamendi ja nõukogu 29. aprilli 2004. aasta määruses (EÜ) nr 853/2004 (millega sätestatakse loomset päritolu toidu hügieeni erieeskirjad) (6) ettenähtud eraldusmärgistusega. Selliseid sealihast koosnevaid või seda sisaldavaid lihavalmistisi ja -tooteid, mida on töödeldud nii, et sigade klassikalise katku viirus on hävinud, peaks siiski saama teistesse liikmesriikidesse lähetada.
(3)

Koos määramisega on vaja kehtestada erikoordinaatori volitused. Kogemus on näidanud, et nõukogu 12. detsembri 2005. aasta otsuses 2005/912/EÜ (Kagu-Euroopa stabiilsuspakti erikoordinaatori määramise kohta 2006. aastaks) (2) sätestatud volitused on asjakohased. Vastavalt 30. mail 2006 Belgradis toimunud Kagu-Euroopa piirkondliku foorumi järeldustele, millega kiideti heaks piirkondlikule vastutusele ülemineku kava, ning vastavalt nõukogu 12. juuni 2006. aasta järeldustele tuleks volitustes erilist rõhku panna nõuetele, mida sellise ülemineku suhtes kohaldatakse.
BSE

EÜ eksport Uus-Meremaale, mis hõlmab veistelt, lammastelt või kitsedelt pärit materjali (lisaks sellele, et see peab vastama kõikidele asjakohastele EÜ standarditele) “Käesolev toode ei sisalda ega ole saadud muust veistelt, lammastelt või kitsedelt pärit materjalist kui see, mis on saadud loomadelt, kes on sündinud, kasvatatud ja tapetud Euroopa Ühenduses, ja see on toodetud täielikus kooskõlas Euroopa Parlamendi ja nõukogu määrustega (EÜ) nr 999/2001 ja (EÜ) nr 1774/2002.” Märkus: Toodete puhul, mis sisaldavad muud veistelt, lammastelt või kitsedelt pärit materjali kui see, mis on saadud loomadelt, kes on sündinud, kasvatatud ja tapetud Euroopa Ühenduses, peab see materjal olema sertifitseeritud kohaldatavas Uus-Meremaa sertifitseerimisotsuses asjakohast kolmandat riiki hõlmavate lisasätete alusel.
(4)

Komisjoni otsused 2006/115/EÜ (7) ja 2006/135/EÜ (8) on tunnistatud kehtetuks ja asendatud komisjoni otsustega 2006/563/EÜ (9) ja 2006/415/EÜ. (10) Horvaatia ja Šveits on teatanud komisjonile, et nende riikide pädevad asutused kohaldavad nüüd kaitsemeetmeid, mis on samaväärsed ühenduse liikmesriikide pädevate asutuste kohaldatavate meetmetega, nagu on sätestatud otsustes 2006/563/EÜ ja 2006/415/EÜ. Otsuste 2006/265/EÜ ja 2006/533/EÜ lisades sisalduvaid viiteid tuleks seetõttu ajakohastada.
(4)

Alates määruse (EÜ) nr 1606/2002 vastuvõtmisest on paljud riigid IFRSi standardid otse oma riigi raamatupidamisstandarditesse üle võtnud. See näitab selgelt, et täitumas on üks selle määruse eesmärke, milleks on suurendada raamatupidamisstandardite lähendamist selliselt, et IFRSi standardeid tunnustataks rahvusvaheliselt ja et need saaksid tõeliselt ülemaailmseteks standarditeks. Seda silmas pidades on asjakohane, et kolmandate riikide emitendid tuleks vabastada kohustusest koostada majandusaasta aruanded või poolaasta vahearuanded kooskõlas IFRSi standarditega, nagu seda on nõutud direktiivi 2004/109/EÜ artiklites 4 ja 5, kui need aruanded on koostatud kooskõlas kolmanda riigi raamatupidamisstandarditega ja kui IAS 1 (“Finantsaruannete esitamine”) kohaselt on neis esitatud selgesõnaline ja reservatsioonideta kinnitus selle kohta, et need on IFRS standarditega kooskõlas.
(5)

Sloveenia on taotlenud direktiivi 92/102/EMÜ artikli 3 lõikes 2 sätestatud loa kohaldamist, mis käsitleb põllumajandusettevõtteid, kus on ainult üks siga, ja on esitanud asjakohased kinnitused kõnealuses direktiivis nõutud veterinaarkontrollide kohta.
2.

Pidades silmas, et lepingu kehtivusaeg lõpeb 31. detsembril 2006, ja lähtudes lepingu artikli 19 lõikest 1, lepivad Euroopa Ühendus ja Valgevene Vabariik kokku pikendada lepingu kehtivusaega veel ühe aasta võrra, kohaldades järgmisi muudatusi ja tingimusi: 2.1. Lepingu artikli 19 lõige 1 asendatakse järgmisega: “Käesolev leping jõustub selle kuu esimesel päeval, mis järgneb kuupäevale, mil lepinguosalised on teatanud üksteisele sel eesmärgil vajalike menetluste lõpuleviimisest. Seda kohaldatakse 31. detsembrini 2007.” 2.2. II lisa, kus on esitatud koguselised piirmäärad ekspordile Valgevene Vabariigist Euroopa Ühendusse, asendatakse käesoleva kirja 1. liitega. 2.3. Protokolli C lisa, milles on esitatud koguselised piirnormid ekspordile Valgevene Vabariigist Euroopa Ühendusse pärast välistöötlemistehinguid (OPT) Valgevene Vabariigis, asendatakse ajavahemikus 1. jaanuar 2007 kuni 31. detsember 2007 käesoleva kirja 2. liitega. 2.4. Euroopa Ühendusest pärit tekstiil- ja rõivatoodete importimisel Valgevene Vabariiki kohaldatakse 2007. aastal tollimakse, mis ei tohi ületada 11. novembril 1999 parafeeritud Euroopa Ühenduse ja Valgevene Vabariigi vahelise kirjavahetuse vormis lepingu 4. liites 2003. aasta jaoks ette nähtud tollimakse. Kui neid määrasid ei kohaldata, on ühendusel õigus kuni lepinguperioodi lõpuni taaskehtestada proportsionaalselt 2006. aastal kohaldatud koguseliste piirnormide tasemed, mis on kindlaks määratud 11. novembril 2005 parafeeritud kirjavahetuses.